Motoris geskiet nadat hy by Mamelodi oor spykers ry | Netwerk24
23 Julie 2021 14:51
Kyle van Reenen, woordvoerder van die Emer-G-Med-nooddiens, sê hul paramedici het die man met 'n skietwond in die been op die toneel gevind. Hy is hospitaal toe geneem.
"Die man het vermoedelik oor spykers in die pad gery. Hy het stilgehou, waarna 'n onbekende aantal mense hom van sy persoonlike besittings beroof het. Hy is in die been geskiet voordat hulle daar weg is," sê Van Reenen.
Die polisie kon nie onmiddellik die voorval bevestig nie. Voorvalle waarin rowers spykers op paaie neersit om voertuie tot stilstand te dwing, het die laaste ruk toegeneem. Brandpunte is die N4-hoofweg by Pretoria en die R102.